3. Okrepitev zmogljivosti odzivanja Evropske unije na nesreče (glasovanje)
- Po glasovanju o predlogu spremembe 37:
Iratxe García Pérez
(ES) Gospa predsednica, predlog spremembe 37 je bil umaknjen, zato o njem ne bomo glasovali.
Predsednica
Žal nismo bili obveščeni, da je bil predlog spremembe umaknjen, zato se je vseeno sprožilo glasovanje o njem.
- Pred glasovanjem o predlogu spremembe 15:
John Bowis
Gospa predsednica, v imenu naše skupine ter želje po dosegu kompromisa in sporazuma o tem, smo pripravljeni umakniti naslednji predlog spremembe, če poročevalec sprejme manjši ustni predlog spremembe, kot je napisano na seznamu, preprosto zato, da to ne bi bilo tako specifično, kar zadeva pozivanje k pravno zavezujoči "direktivi" in ohranjanje kot predložitev "ukrepov". Če se poročevalec strinja s tem, lahko naslednji predlog spremembe umaknemo.
Dimitrios Papadimoulis
(EL) Gospa predsednica, kot avtor predloga resolucije, ki ga je odbor za okolje, javno zdravje in varnost hrane skoraj soglasno sprejel, mi je žal, a ne morem sprejeti predloga gospoda Bowisa, ker njegov predlagani ustni predlog spremembe zelo ogroža bistvo besedila. Pozivam poslance, ki se strinjajo s tem, naj vstanejo.
Predsednica
Gospod Bowis, videti je, da je na nogah več kot 40 poslancev, zato se ne moremo ukvarjati z ustnim predlogom spremembe.
(Ustni predlog spremembe ni bil sprejet.)
- Pred glasovanjem o predlogu spremembe 35:
John Bowis
Gospa predsednica, če nič drugega, vsaj malo telovadimo. Ustni predlog spremembe, ki je predlagan v zvezi s predlogom spremembe socialdemokratov, je na dnevnem redu, pri čemer ga predlagam v imenu naše skupine. Videli bomo, ali bo komu na drugi strani dvorane do aerobike.
Predsednica
To je telovadba z ene strani dvorane na drugo.
(Ustni predlog spremembe ni bil sprejet.)
